| Apocynaceae |
| --- |
| Un exemplo na familia: *Alyxia stellata* - Hawái (U.S.A.) |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Gentianales |
| Familia: | **Apocynaceae**Juss. 1789, *nom. cons.* |

 |
| Subfamilias |
| * Apocynoideae
* Asclepiadoideae
* Periplocoideae
* Rauvolfioideae
* Secamonoideae
 |

As **Apocynaceae** son unha familia das dicotiledóneas que inclúe árbores, arbustos, herbas, ou lianas. Moitas especies son grandes árbores que se atopan na selva tropical, e a maioría son de procedencia dos trópicos e os subtrópicos.
Algunhas son herbas perennes da zona tépeda. Estas plantas teñen saiba leitosa e moitas especies son velenosas se se inxiren

Taxonomía
---------

A familia, no seu sentido actual, está dividida en 366 xéneros aceptados (dos 585 descritos a familia Asclepiadaceae esta agora incluída na de Apocynaceae.) que inclúen unhas 4500-5500 especies aceptadas

Hai cinco subfamilias:

* Rauvolfioideae, 79 xéneros;
* Apocynoideae, 82 xéneros;
* Periplocoideae, 33 xéneros;
* Secamonoideae, 8 xéneros;
* Asclepiadoideae, 164 xéneros.

Distribución
------------

*Wrightia antidysenterica*.
As especies desta familia distribúense primordialmente nas rexións tropicais:

* Nas selvas e zonas pantanosas da India e Malaisia: Árbores de porte pequeno a moi grande de follas perennes, frecuentemente con raíces de contraforte, tales como *Alstonia* e *Dyera*.
* No Norte de Australia: Árbores de porte pequeno de folla perenne como *Cérbera* e *Ochrosia*.
* Nas selvas de folla caduca de África e a India: Árbores de porte pequeno tales como *Carissa*, *Wrightia* e *Holarrhena*.
* Na América tropical, India, Myanmar e Malaisia: Árbores de folla perenne e arbustos, tales como *Rauwolfia*, *Tabernaemontana* e *Acokanthera*.
* En América Central: *Plumeria*, ou frangipani, cos seus céreas flores de cor branca ou rosáceo e doces fragrancias.
* En América do Sur, África e Madagascar: Moitas lianas tales como *Landolphia*.
* Na rexión Mediterránea: *Nerium*, coa ben coñecida adelfa, o arbusto (*Nerium* oleander). Tamén as vincas (Vinca major e *Vinca minor*).
* En América do Norte: Apocynum inclúe *Apocynum* cannabinum, unha fonte tradicional de fibra.

Características
---------------

As follas son simples, normalmente decusadas, ou verticiladas; carecendo de estípulas. As flores son normalmente espectaculares, simétricamente radiais (actinomorfica), reunidas en inflorescencias cimosas ou racemosas (raramente en fascículos ou solitarias). Son hermafroditas, con (cáliz de 5 lóbulos) ou sen sépalos. As inflorescencias son terminais ou axiales. Os estames están insertos no interior do tubo da corola. O ovario está normalmente situado na parte superior.

A froita é unha drupa, ou baga, unha cápsula ou un folículo.

Fitoquímica
-----------

As apocináceas teñen as seguintes características fitoquímicas: Presentan na maioría das veces alcaloides carbolínicos e outros alcaloides indólicos. Detectáronse iridoides nalgúns xéneros (*Plumeria*, *Rauwolfia* e *Allamanda*) Tamén presentan proantocianidinas, cianidina e delfinidina. Poden presentar kaempferol e/ou quercetina. Atopouse ácido ursólico. Os azucres son transportados como sacarosa ou como oligosacáridos. A fisioloxía C3 reportouse en *Apocynum*, *Nerium*, *Pachypodium*, *Plumeria* e *Rhazya.* O metabolismo CAM foi reportado directamente en *Carissa* (non-suculenta) e *Pachypodium*.

Usos
----

Algunhas plantas desta familia tiveron unha importancia económica no pasado.

Os *xéneros* *Carpodinus*, *Landolphia*, *Hancornia*, *Funtumia* e *Mascarenhasia* foron unha fonte secundaria de caucho.

O mollo leitoso da Namibia *Pachypodium* foi usado como veleno para impregnar as puntas das frechas.

Os xéneros seguintes son plantas ornamentais: *Amsonia* (estrela azul), *Nerium* (adelfa), *Vinca* (pervinca), *Carissa*, *Allamanda* (trompeta dourada), *Plumeria* (frangipani), *Thevetia* (noz afortunada), *Mandevilla* (flor da sabana).

*Rauvolfia cafra* é a "árbore da Quinina", de Suráfrica. *Rauvolfia serpentina* ou "raíz de serpe" da India fornece os alcaloides reserpina e rescinamina.

Algúns son fontes de drogas, tales como glicosida, relacionado co funcionamento do corazón: *Acokanthera*, *Apocynum*, *Cérbera*, *Nerium*, *Thevetia* e *Strophanthus*.

O xénero *Apocynum* usouse como fonte de fibras polos nativos americanos.

Sinonimia
---------

* **Asclepiadaceae,**
* **Carissaceae,**
* **Cerberaceae,**
* **Cryptostegiaceae,**
* **Cynanchaceae,**
* **Ophioxylaceae,**
* **Pacouriaceae,**
* **Periplocaceae,**
* **Plumeriaceae,**
* **Stapeliaceae,**
* **Vincaceae e**
* **Willughbieaceae.**

Notas
-----

1. ↑  Endress M.E. Liede-Schumann S. & Meve U. An updated classification for Apocynaceae, *Phytotaxa*, vol. 159, pp. 175-194, 2014
2. ↑  Apocynaceae en The Plant List, vers. 1.1, 2013
3. ↑  L. Watson &M. J. Dallwitz: Families of flowering plants

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Apocynaceae Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Apocynaceae*** |

|  |  |
| --- | --- |
| Control de autoridades | 
* Wd: Q173756
* AAT: 300375319
* BRE: 2123978
* GEC: 0079636
* MAG: 2780007248

 |

|  |  |
| --- | --- |
| Identificadores taxonómicos | 
* APNI: 54669
* Dyntaxa: 2002813
* EOL: 4280
* EPPO: 1APOF
* FloraBase: 22895
* FoC: 10053
* Fossilworks: 54731
* GBIF: 6701
* iNaturalist: 47362
* IPNI: 30000008-2
* IRMNG: 114813
* ITIS: 30124
* NBN: NBNSYS0000159399
* NCBI: 4056
* Plantarium: 42068
* Plazi: ID
* POWO: ID
* Soortenregister: 120616
* Tela Botanica: 100971
* Tropicos: 42000278
* VASCAN: 84
* VicFlora: ID
* WoRMS: 414762

 |

|  |  |
| --- | --- |
| Identificadores | 
* MeSH: D029062

 |